als_Latn dik_Latn sag_Latn
Lu – Bashës: Bashkëpunim me shumicën për Rezolutën, po presim parlamentin
- 4115 Lexime
- (18:23 , 15/01/2015)
- 0 Komente
TIRANË – Ambasadori i ri i SHBA, Donald Lu, pret me kënaqësi nisjen e punimeve të parlamentit të Shqipërisë. Në një takim prezantues që ka pasur sot me kreun e PD-së, Ambasada ka njoftuar se z.Lu ka nxitur dialogun dhe bashkëpunimin ndërmjet opozitës dhe shumicës qeverisëse për zbatimin e rezolutës së 24 dhjetorit, si dhe për punën e përbashkët për të ardhmen që shqiptarët kërkojnë.
Gjatë takimit , z.Lu dhe z.Basha afirmuan miqësinë e gjatë dhe historike midis Shteteve të Bashkuara dhe Shqipërisë, si dhe vunë theksin në vlerat e përbashkëta që ne ndajmë së bashku.
Ambasadori përsëriti mbështetjen e palëkundur të Shteteve të Bashkuara për aspiratat e vazhdueshme Euro-Atlantike të Shqipërisë, si dhe angazhimin tonë për të ndihmuar Shqipërinë që të arrijë këto synime. Ambasadori Lu përcolli vlerësimin e Shteteve të Bashkuara për mbështetjen e Shqipërisë si një aleate e NATO-s, kontributin e saj të rëndësishëm në misionin tonë të përbashkët në Afganistan, dhe ndihmesën në luftën ndaj ISIS dhe terrorizmit.
(ar.sh/BalkanWeb)
als_Latn glg_Latn unk als_Latn als_Latn als_Latn als_Latn als_Latn